Trech e oa bet Disul tounetaerien an US Konk-Kerne war govien ar Menez (Zinzag-Lokrist) : 2-0. 16 vloaz ne oa ket aet ar maout gant ar Benn-ar-Bediz war douaroù o amezien eus ar Mor-Bihan. Kadarnaet o flas kentañ e kampionad ar CFA2 pa oant a-rampo gant an USM. Goude 9 chrogad nint ket bet trechet choazh ha no  deus paket nemet 2 bal. Adpignat ha kuitaat ar 5vet rummad zo war o soñj bremañ. Re wir eo e oa erru tristik stad an traoù gant skipailh Konk-Kerne. Goude bezañ bet ingal gant an trede rummad abaoe 1971 e oa bet an diskar : distro er Rummad a Enor e 1995. Er bloaz-mañ ez eus ul lañs nevez ganto. Erru ur gourdroner nevez : Mikael Jarnigon bet o kas skipailh Pondi e CFA e-pad 18 vloaz. Choarierien skiant prenet ganto zo bet plijet gant raktres an USK : Gwilhom Mulak (bet e Pondi gant Jarnigon a-raok mont  gant Wasquehal ha Guegnon en eil rummad), Nikolaz Kloareg ha Loig Druon (o daou bet gant FC an Oriant betek ar rummad kentañ),. Ar re-mañ o deus kreñvaet ur skipailh a oa ennañ un toullad Brestiz ennañ dija (Lerand, Boulic, Louvet, Treger) ken maz eo deuet ar frazenn-mañ gant Yvon Hochet, gourdroner an USM, goude ar chrogad : « Ur skipailh solud ken ez eo solud eo an USK. Bamet on bet… ». Piljout a rafe da choarierien an USK teurel o rouedoù e kib Frañs ivez. Warlene e oant bet lostek un tamm po doa kollet  ouzh an DC Karaez dan trede tro hepken… Dan 19 a viz Du e vint ouzh Plabenneg evit ar 7vet tro. Un amprouadenn eus ar chentañ pemañ ar Blabennegiz da eil er championad…a-dreñv dan USK evel-just !